**AJÁNLATTÉTELI FELHÍVÁS**

*„Teréz Anya Szociális Integrált Intézmény Hévíz, Honvéd utca 2. szám alatti telephely részbeni klimatizálása”*

elkészítésére

1. **Az ajánlatkérő neve, címe, elérhetősége:**

Teréz Anya Szociális Integrált Intézmény 8380 Hévíz, Szent András u. 11/a

Tel.: 30/5092388 email: [intezmenyvezeto.taszii@gmail.com](mailto:piko.gabor@hevizph.hu) [tapenztar@t-online.hu](mailto:tapenztar@t-online.hu)

Az ajánlatkérő vagy a nevében eljáró neve, elérhetősége, aki felvilágosítást tud adni:

Varga András intézményvezető tel.: 30/5092388

1. **A beszerzés tárgya:**
2. Hévíz, Honvéd utca 2. szám alatti telephely épület első és második emeleti egységeinek klimatizálása.
3. A klímaberendezések karbantartására szerződés kötése.
4. A fentiekkel összefüggésben álló, kapcsolódó munkálatok elvégzése (amennyiben szükséges).

**Az ajánlattételhez szükséges információkhoz, műszaki felméréshez telefonos egyeztetést követően személyesen biztosít az intézmény lehetőséget – mely az ajánlattételhez feltétlenül szükséges.**

Az ajánlathoz szükséges csatolni

* a felmérés során elkészített részletes számításokat, munkatípusonként, jól elkülönítve, egységárakra bontva, minden kapcsolódó munkafázisra vonatkozólag külön összesítve,
* a munka ütemezésére vonatkozó időbeli beosztást (mely munkafázis várhatóan mennyi időt vesz igénybe és mikor),
* karbantartási szerződés időpontokkal, részletes árajánlatokkal
* az ajánlat benyújtását az alábbiak szerinti részletezésben is kérjük:
  + a komplett árajánlat mellett szerepeljen az egy készülékre vonatkozó ár (amennyiben több típus jelenik meg, készülékenkénti), valamint a beszerelési költség darabonként

1. **A szerződéstípus meghatározása:**

Átalányáras vállalkozási szerződés.

1. **A szerződés időtartama, vagy a teljesítés határideje:**

A szerződéskötés várható időpontja: 2018. június 26.

A teljesítés határideje: a szerződéskötéstől számított 30 nap

1. **A teljesítés helye:**

Teréz Anya Szociális Integrált Intézmény 8380 Hévíz, Honvéd utca 2.

1. **Az ellenszolgáltatás teljesítésének feltételei:**

Vállalkozó teljesítésigazolás után jogosult a számlát kiállítani. A számla ellenértékének kifizetése annak benyújtásától számított 15 napon belül átutalással történik.

1. **Az ajánlatok bírálati szempontjai:**

A legalacsonyabb összegű ellenszolgáltatás, figyelembe véve az egységárakat.

1. **Alkalmassági követelmények:**

Ajánlattevő pénzügyi, gazdasági és műszaki alkalmasságának igazolására ajánlatkérőtől alábbiak dokumentálását kéri az ajánlat benyújtásához, nyilatkozat formájában:

a) ajánlattevő nyilatkozatát, hogy az ajánlati kiírás feltételeit elfogadja;

b) az ajánlattevő nyilatkozatát arról, hogy nincs ellene csőd, vagy felszámolási eljárás, illetve nem áll végelszámolás alatt;

c) az ajánlattevő nyilatkozatát arról, hogy adó-, társadalombiztosítási járulék, illeték és helyi adó fizetési kötelezettségeinek eleget tett, tartozása nincs;

d) cégkivonatot, vagy vállalkozói igazolványt;

e) aláírási címpéldány.

Formai követelmények:

* a melléklet szerinti felolvasólap,
* a melléklet szerinti nyilatkozat aláírva,
* tételes árazás,
* zárt boríték.

1. **Hiánypótlás lehetőségének biztosítása:**

A hiánypótlásra nincs lehetőség, de ajánlatkérő fenntartja annak jogát, hogy az ajánlatok beérkezését követően tisztázó, egyeztető megbeszélést tart.

1. **Ajánlattételi határidő:**

2018. június 22. péntek 12 óra

A borítékon kérjük feltüntetni: AJÁNLAT – TASZII HONVÉD UTCAI TELEPHELY ÉPÜLET KLIMATIZÁLÁSA – AZ AJÁNLATTÉTELI HATÁRIDŐIG FELBONTANI TILOS

1. **Az ajánlatok benyújtásának címe:**

Teréz Anya Szociális Integrált Intézmény 8380 Hévíz, Szent András utca 11/A

1. **Az lefolytatásának módja (tárgyalásos, vagy tárgyalás nélküli):**

Meghívásos, tárgyalás nélküli.

1. **A tárgyalásos eljárás alapvető menete, és az ajánlatkérő által előírt követelmények:**

Nem releváns.

1. **A szerződéskötés tervezett időpontja:**

A szerződéskötés várható időpontja: 2018. június 26.

1. **A felhívás feladásának, ill. megküldésének napja:**

2018. június 15.

1. **Az ajánlattevő tájékoztatása:**

Az ajánlatkérő fenntartja azon jogát, hogy a pályázati eljárást eredménytelennek nyilváníthatja.

Az ajánlatkérő fenntartja azon jogát, hogy az ajánlatok értékelése során az egységárak figyelembe vételével részteljesítésre köt szerződést.

Amennyiben az ajánlati felhívás mellékleteként dokumentáció került kibocsátásra a dokumentáció igazolt átvétele nélkül érvényes ajánlat nem nyújtható be.

Ki kell zárni az ajánlati eljárásból, azt az ajánlattevőt aki:

a) végelszámolás alatt áll, vagy ellene csőd, illetve felszámolási eljárás folyamatban van;

b) egy évet meghaladó adó-, illeték és társadalombiztosítási járulékfizetési hátralékkal rendelkezik;

c) az ajánlatkérőnél, korábban - de öt évnél nem régebben - végzett beszerzésnél vállalt szerződéses kötelezettségének megszegését jogerős államigazgatási, illetve bírósági határozat megállapította.

Az ajánlattevő az ajánlatában közölt üzleti titkok nyilvánosságra hozatalát megtilthatja. Ki kell zárni az eljárásból azt az ajánlattevőt, aki nevének, székhelyének, az általa kért ellenszolgáltatás mértékének, a teljesítési határidőnek nyilvánosságra hozatalát megtiltja.

Az ajánlatok benyújtását írásban és zárt borítékban az ajánlati felhívásban megadott címre kell teljesíteni közvetlenül, vagy postai úton az ajánlattételi határidő lejártáig beérkezően.

Amennyiben az ajánlattevő a borítékon elmulasztotta feltűntetni az ajánlati felhívás szerinti, az ajánlat zártságára vonatkozó záradékot, az ajánlatának nyilvánosságra kerüléséből adódóan semmilyen igényt nem támaszthat, ajánlata érvénytelenné nyilvánítható.

A késedelmesen benyújtott ajánlat érvénytelen azt az ajánlatkérő felbontás nélkül köteles a ajánlattevőnek visszajuttatni.

Az ajánlatok felbontását az ajánlati felhívásban megjelölt időpontban kell megkezdeni. A bontás mindaddig tart, amíg a határidő lejártáig benyújtott összes ajánlat felbontásra nem kerül.

Az ajánlatok felbontásánál csak az ajánlatkérő vagy a nevében eljárók, az ajánlattevők, továbbá az ajánlatkérő által meghívottak lehetnek jelen.

Az ajánlatok felbontásakor ismertetni kell a felolvasó lap tartalmát.

Az ajánlatoknak az ajánlati felhívásban megjelölteket tartalmaznia kell. Amennyiben az ajánlat az ajánlat elbírálásának szempontjaiból akár egyet is nem tartalmaz az ajánlat érvénytelen.

Az ajánlatok bírálati javaslatának kialakítása során a munkacsoport az ajánlati felhívásban meghatározott értékelési szempontok szerint értékeli az ajánlatokat. A munkacsoport köteles megvizsgálni az ajánlattevőnek a szerződés teljesítésére vonatkozó pénzügyi, gazdasági és műszaki alkalmasságát. A hiánypótlásról a munkacsoport dönt.

Eredménytelen az eljárás, különösen amennyiben:

a) nem érkezett ajánlat;

b) kizárólag érvénytelen ajánlatok érkeztek, vagy az összes ajánlattevőt ki kellett zárni az eljárásból;

c) egyik ajánlattevő sem tett az ajánlati felhívásban foglaltaknak megfelelő ajánlatot;

d) valamelyik ajánlattevőnek az eljárás tisztaságát, vagy a többi ajánlattevő érdekeit súlyosan sértő cselekménye miatt ajánlatkérő az eljárás érvénytelenségéről döntött;

e) a rendelkezésre álló pénzügyi fedezetet meghaladó ajánlatok érkeztek.

A szerződés megkötésének feltétele az ajánlati felhívásban megjelölt igazolások becsatolása, nyilatkozatok megtétele.

Az államháztartás pénzeszközei felhasználásával, az államháztartáshoz tartozó vagyonnal történő gazdálkodással összefüggő - a nettó ötmillió forintot elérő vagy azt meghaladó értékű - árubeszerzésre, építési beruházásra, szolgáltatás megrendelésre, vagyonértékesítésre, vagyonhasznosításra, vagyon vagy vagyoni értékű jog átadására, valamint koncesszióba adásra vonatkozó szerződések megnevezését (típusát), tárgyát, a szerződést kötő felek nevét, a szerződés értékét, határozott időre kötött szerződés esetében annak időtartamát, valamint az említett adatok változásait közzé kell tenni a szerződés létrejöttét követő hatvan napon belül. A közzétételről az állami, illetve önkormányzati szerv nevében szerződést kötő személy gondoskodik. A közzététel módjára az államháztartásról szóló 1992. évi XXXVIII törvény 15/A. §-ban foglalt rendelkezések irányadóak.

1. **Az eljárás lefolytatásának rendje**

1. Az eljárás típusának feltűntetése: meghívásos, tárgyalás nélküli

2. Az eljárás lefolytatásának határidői, határnapjai:

Az ajánlatok benyújtásának határideje: 2018. június 22 péntek 12.00 óra

Az ajánlatok bontásának időpontja: 2018. június 25. hétfő 8.00 óra

Az ajánlatok értékelése: 2018. június 25 hétfő. 9.00 óra

Az eredményhirdetés tervezett időpontja: 2018. június 25. hétfő 12.00 óra

A szerződéskötés tervezett időpontja. 2018. június 26.

Amennyiben a nyertes ajánlattevő a szerződést nem köti meg, az ajánlatkérő a második legkedvezőbb ajánlattevőt kéri fel szerződéskötésre.

1. **Az ajánlati felhívás mellékletei:**

1. Felolvasó lap

2. Szerződés tervezet

3. Nyilatkozat

Hévíz, 2018. június 15.

**Varga András**

intézményvezető

1. *sz. melléklet*

**FELOLVASÓ LAP**

**1. Ajánlattevő neve, címe:**

**2. Az ajánlat tárgya:**

*„Teréz Anya Szociális Integrált Intézmény Hévíz, Honvéd utca 2. szám alatti telephely ingatlan klimatizálása”*

1. **A fenti címmel meghirdetett ajánlattételi felhívásra válaszul alulírottak ezennel kijelentjük, hogy:**

Áttanulmányoztuk, és teljes egészében elfogadjuk a 2018. június 15-én kelt Ajánlati felhívás tartalmát és kiegészítő tájékoztatás(oka)t, s ezennel fenntartások vagy korlátozások nélkül, és teljes egészében elfogadva a bennük foglalt feltételeket.

Kijelentjük, hogy az ajánlattételt megelőzően megbizonyosodtunk, hogy az ajánlattételi felhívásban megadott, illetve a szerződés-tervezetből ésszerűen következő feladatokra vonatkozó szerződéses ár helyességéről és elégséges voltáról.

1. **Az ajánlati felhívás szerinti bírálati szempontokra tett egyösszegű ajánlat:**

Ajánlati ár: nettó Ft + áfa Ft, bruttó Ft

1. **Az ajánlati felhívás szerinti bírálati szempontokra tett egységár ajánlat:**

Ajánlati ár: nettó Ft + áfa Ft, bruttó Ft

Kelt: Dátum:

……………………………..

cégjegyzék szerinti

cégjegyzésre jogosult aláírása

1. *sz. melléklet*

**Vállalkozási Szerződés**

mely létrejött

egyrészről: **Teréz Anya Szociális Integrált Intézmény**

székhely: 8380 Hévíz, Szent András utca 11/a

bankszámlaszám: 11749039-16901632

adószám: 16901632-2-20

elérhetőség: 83/343-451, [info@hevizterezanya.hu](mailto:info@hevizterezanya.hu)

képviseletében Varga András intézményvezető

mint Megrendelő (továbbiakban: **Megrendelő**),

másrészről:

név:

székhely:

cégjegyzékszáma:

adószáma:

bankszámlaszáma:

mint Vállalkozó (továbbiakban: **Vállalkozó)**

elektronikus postacím:

a továbbiakban együttesen hivatkozva:(Felek) között alulírott napon és helyen az alábbi feltételekkel:

1. **A Szerződés tárgya**
   1. Megrendelő megrendeli Vállalkozó elvállalja a ***„Teréz Anya Szociális Integrált Intézmény Hévíz, Honvéd utca 2. szám alatti telephely ingatlan klimatizálása”*****munkálatait** a műszaki leírás és tételes árajánlat szerint, a vonatkozó jogszabályoknak, szabványoknak és kötelezően alkalmazandó előírásoknak megfelelő minőségben.
   2. A Vállalkozó által a jelen Szerződés feltételei szerint megvalósítandó Munkák műszaki tartalmát és műszaki feltételrendszerét az ajánlatkérés során kiadott dokumentumok és a Vállalkozó árajánlata képezik.

1. **Teljesítési határidők**
   1. Megrendelő a szerződés tárgyát képező helyszíni bontási és építés kivitelezési munkához a szükséges munkaterületet munkavégzésre alkalmas állapotban - átadás-átvételi és állapot felvételi jegyzőkönyv felvétele mellett köteles Vállalkozó részére átadni. A munkaterület szerződésben foglalt, a Munkák elvégzésre alkalmassá tételéről Megrendelő köteles gondoskodni. A Munkák megkezdésének és ütemezésének joga a Vállalkozót illeti meg. Vállalkozó a Megrendelő érdekében, vagy hibájából előforduló várakozás idejével megnövelheti a vállalási határidőt.
   2. Munkaterület legkésőbbi átadása: **2018. június 28.**

Teljesítési határidő: **2018. július 28.**

**A Vállalkozói Díj**

* 1. A Munkák hiánytalan elvégzése fejében a Vállalkozót összesen:

nettó + Áfa Ft, **bruttó** Ft

azaz: 00/100 forint

egyösszegű Vállalkozói díj illeti meg, mely a befejezési határidőre prognosztizált, **egyösszegű átalányár,** és amely csak a Szerződésben foglaltak szerint és kizárólag a Megrendelő által kért műszaki tartalom változás esetén változtatható (továbbiakban: Vállalkozói Díj).

* 1. A Vállalkozói Díj nem változtatható meg a Megrendelő hatáskörén kívül eső tényezők miatt, mint a szerződéskötéskor hatályos hatósági előírásokra, vagy vám- és adóelőírásokra, forintleértékelésre való hivatkozással.
  2. Vállalkozó a műszaki szükségesség, vagy a rendeltetésszerű és biztonságos használat miatt szükséges pótmunkát köteles elvégezni.
  3. A 2.3 pontban kikötött Vállalkozói díjon felül csak a pótmunka ellenértéke számolható el, amennyiben a szerződéskötés alapját képező Ajánlati Dokumentációban, műszaki leírásban kimutathatóan ***nem szereplő****,* a megrendelő által a szerződés megkötése után külön megrendelt munkatétel (munkatöbblet) kerül kivitelezésre, és ha az eset körülményeire, a munka természetére, nagyságrendjére, az átalánydíjhoz viszonyított költségvonzatára figyelemmel, azzal a kivitelező az átalánydíj meghatározásakor előzetesen kellő gondosság mellett nem számolhatott.
  4. Pótmunka költségelszámolásának alapját a Vállalkozó Ajánlatában benyújtott tételes költségek egységárai és mennyiségei képezik.
  5. Nem képezheti vállalkozói követelés alapját a szerződéskötés alapját képező Ajánlati Dokumentációban, a műszaki leírásban kimutathatóan *szereplő*, de a szerződéses átalányárban (fix, egyösszegű vállalkozói díjban) figyelembe nem vett tétel (többletmunka); valamint az u.o. *nem szereplő*, a megrendelő által a szerződés megkötése után külön megrendelt munkatétel (munkatöbblet), ha a pótmunka elrendelése nem irányul az eredetitől lényegesen eltérő, illetve új munkaeredmény előállítására, és nem teszi a kivitelező munkavégzését aránytalanul terhesebbé.
  6. A kivitelezés során az Ajánlati Dokumentáció tartalmától eltérő – de műszaki tartalmában egyenértékű műszaki megoldások alkalmazása csak Megrendelő egyetértésével lehetséges.
  7. A Vállalkozó figyelembe vette, hogy az Ajánlati Dokumentáció mennyiségi kiírásaiban szereplő mennyiségek csak tájékoztató jellegűek, azok ellenőrzéséért, felülvizsgálatáért és értelmezéséért Vállalkozó teljes felelősséggel tartozik. Ennek alapján Vállalkozónak a dokumentációra vonatkozó mennyiségi és minőségi kifogásait a Megrendelő nem fogadja el a későbbiekben.
  8. Kétség esetén az a műszaki tartalom minősül megállapodott szerződéses tartalomnak, amely a Munkáknak komplett, üzembe helyezhető megvalósításához szükséges.

1. **Felek nyilatkozatai**
   1. Vállalkozói nyilatkozat

Vállalkozó a Szerződés aláírásával az alábbiakat is megerősíti:

1. a Vállalkozó átvette a jelen Szerződés tárgyát képező Munkák megvalósításához szükséges valamennyi dokumentumot, és ezek birtokában vannak,
2. a Vállalkozó megerősíti, hogy a Szerződés mellékleteiben rendelkezésére bocsátott, meglévő dokumentációk alkalmasak arra, hogy a Munkák, ezek alapján megvalósításra kerüljenek és rendeltetésszerű használatra alkalmasak legyenek
3. a Vállalkozó a Szerződés aláírásával megerősíti, hogy a Munkák műszaki tartalmára vonatkozó Ajánlati Dokumentációt áttanulmányozta, ellenőrizte, értelmezte, megértette és az abban foglaltakat elfogadja. A Megrendelő által rendelkezésükre bocsátott mennyiségi kiírásokat szintén ellenőrizte, és ahol szükségesnek ítélte, az azokban foglalt mennyiségeket saját felelősségére módosította, illetve ezek helyességéért a Szerződés teljesítése során felelősséget vállal,
4. a Vállalkozó kijelenti továbbá, hogy a Munkák megvalósításának helyszínét és feltételeit megismerte és a 2.3 pontban részletezett Vállalkozói Díjban ezeket is figyelembe vette, valamint megkapott minden általa igényelt magyarázatot,
5. a Vállalkozó elfogadja, hogy a Vállalkozói Díj rögzített ár, független az anyagáraknak, a munka- és szállítási díjaknak, vámoknak, illetékeknek vagy egyéb közterheknek a Szerződés aláírása utáni időben előforduló változásaitól, valamint az esetleges forintleértékelésektől,
6. a Vállalkozó kijelenti, hogy a Szerződés követelményei szerint vállalja a Munkák elvégzését.
   1. Megrendelői nyilatkozat

Megrendelő a Szerződés aláírásával az alábbiakat is megerősíti:

1. A szerződés összegére a pénzügy fedezet a Megrendelő éves költségvetésében rendelkezésére áll.
2. Megrendelő Vállalkozó szerződésszerű számláját a foglalt határidőre kiegyenlíti.
3. **A Vállalkozó kötelezettségei**
   1. Ha Vállalkozó a munkák során a szerződésben feltételezettől eltérő olyan állapotot észlel, amely a tervezettnél eltérő munkát igényel, köteles erre Megrendelő figyelmét felhívni. Amennyiben a Megrendelő szakszerűtlen utasítást ad, erre vonatkozóan ugyancsak köteles Vállalkozó írásban felhívni a figyelmét. A figyelmeztetés elmaradásából eredő kárért Vállalkozó a felelős. Amennyiben Megrendelő az utasítást fenntartja, úgy Vállalkozó a munkát a Megrendelő kockázatára végzi, vagy választása szerint elállhat a szerződéstől.
   2. Vállalkozó a munkaterületről és a megközelítési útvonalról az általa okozott szennyeződést folyamatosan eltávolítja. A Vállalkozó a takarítást az átadás-átvétel kezdetéig befejezi. Amennyiben a Vállalkozó ezen kötelezettségét felszólítás ellenére sem teljesíti, vagy nem megfelelően végzi, a tisztítást Megrendelő a Vállalkozó költségére elvégezteti.
   3. Vállalkozó helyreállítja a Szerződés teljesítése során az átvett munkaterületen a Vállalkozó által bizonyíthatóan okozott károkat.
   4. Vállalkozó munkája során köteles a már elkészült vagy meglévő, megmaradó szerkezeteket (szerelések, berendezések, csővezetékek, szerelvények) mind az átadott munkaterületen, mind annak környezetében megóvni.
   5. Vállalkozó az átadott munkaterületen át nem hárítható felelősséggel tartozik az általános és szakági biztonsági és munkavédelmi, valamint környezetvédelmi előírások betartásáért. Vállalkozó munkaidőben és azon kívül is köteles a létesítmények és a munkaterület tűz- és vagyonvédelmét biztosítani.
   6. Vállalkozó köteles a kivitelezés alatt a 191/2009. (IX. 15.) Korm. rendeletben előírtak szerint eljárni (építési naplóvezetés, felelős műszaki vezetői tevékenység).
   7. Vállalkozó kötelezi magát, hogy a szerződés tárgyát, képező munkákat a jelen szerződés feltételei alapján, a Magyar Szabvány szerint osztályba sorolható szerkezetek esetében I. osztályú minőségben végzi el.
   8. Vállalkozó a munkák időtartamára biztosítja a szükséges ideiglenes melléklétesítményeket, őrzést, vagyon- és balesetvédelem berendezéseit, továbbá szükség esetén munkaterület lehatárolást, az ideiglenes villamos energia és építési vízellátást.
   9. Vállalkozó csak olyan építési termékeket építhet be, amelyek eleget tesznek a vonatkozó jogszabályokban meghatározott feltételeknek.
   10. Vállalkozó köteles a munkavégzés céljából birtokba vett munkaterület megfelelő tisztán tartásáról és a keletkezett hulladék elszállításáról és jogszerű elhelyezéséről és ártalmatlanításáról gondoskodni. Az építőipari kivitelezés során keletkező nem újrahasznosítható építési törmelék és hulladék hulladékok a 45/2004. (VII. 26.) BM-KvVM együttes rendelet alapján – engedéllyel rendelkező kezelőhöz történő – elszállítására a Vállalkozó köteles. A kibontott újrahasznosítható anyagokat, EWC kód szerint különválogatva kell gyűjteni és át kell adni a Megrendelőnek. Amennyiben a Megrendelő nem tart igényt az anyagokra azt a Vállalkozó használhatja fel, illetőleg az arra jogosult hulladék kezelő telephelyére kell szállítani.
   11. Vállalkozó köteles részt venni a megrendelő általa kitűzött jótállási utó-felülvizsgálati eljárás(ok)on és a jótállás körébe tartozó munkákat a vonatkozó szabályozás szerint köteles határidőben elvégezni.
4. **Megrendelő kötelezettségei**
   1. Biztosítja az ingatlan használatát és megközelítését a meglevő úthálózaton.
   2. Megrendelő tudomásul veszi, hogy késedelmes fizetés esetén a Vállalkozó a Polgári Törvénykönyvről szóló 2013. évi V. törvény (a továbbiakban: Ptk.) szerinti késedelmi kamat felszámítására jogosult.
5. **A Felek együttműködése, egyéb rendelkezések**
   1. A Felek kötelesek úgy együttműködni, hogy a Munkák határidőre a legjobb minőségben megvalósulhassanak. Ennek érdekében a felmerülő, a szerződés teljesítését gátló körülményekről Felek kötelesek egymást haladéktalanul, írásban is értesíteni.
   2. Bármely olyan körülményt, amely felek érdekkörén kívülálló, elháríthatatlan külső ok miatt (elemi csapás, háború, egyéb országos jelentőségű - az illetékes állami szerv, vagy hatóság által rendkívülinek minősített - esemény pl.: általános sztrájk, rendkívüli állapot, rendkívüli időjárás…stb.) állt elő, ), amelyet jelzőszolgálat kellő időben nem jelez és amely a jelen szerződés teljesítését akadályozza (késlelteti), felek jelen Szerződés vonatkozásában vis maiornak tekintik. A rövid határidő érdekében, az építéstechnológiájára tekintettel a vis maior körébe tartozik az évszaknak megfelelő, de építési munkát akadályozó időjárás (csapadék, fagy, és egyéb körülmény), maximum 1 hét időtartamban, amennyiben azt a Vállalkozó az építési naplóban dokumentálja.
   3. Megrendelőnek különösen fontos érdeke fűződik ahhoz, hogy a Vállalkozó a teljesítés határnapját betartsa. A teljesítési határidőt több mint **15 naptári** nappal meghaladó - a Vállalkozónak felróható - késedelem esetére a Megrendelő fenntartja (a kötbér érvényesítése mellett) a Szerződés felmondásának jogát.
   4. Amennyiben a Vállalkozónak felróható okból, esetleg a Vállalkozó érdekkörében felmerült okból a Megrendelőnek a tárgyban hivatkozott vissza nem térítendő támogatását illetően visszafizetési kötelezettsége keletkezik, azért a Vállalkozó egészben felelősséggel tartozik
   5. Felek nyilatkozattételre jogosult képviselői a szerződés teljesítése során:

**Megrendelő: Varga András intézményvezető**

**Vállalkozó:**

**Felek nyilatkozattételre jogosult képviselői műszaki kérdésekben:**

**Megrendelő műszaki ellenőre: Adorján Zoltán**

**Vállalkozó felelős műszaki vezetője:**

* 1. A kivitelezési munkák megvalósításába alvállalkozók nem bevonhatók.
  2. Felek tudomásul veszik, hogy a jelen szerződés nyilvános, tartalma közérdekű adatnak minősül, így kiadása harmadik személy részére nem tagadható meg.
  3. Felek tudomásul veszik, hogy a vonatkozó jogszabályok, így különösen a Kbt. és az államháztartásról szóló 2011. évi CXCV. törvény szerinti illetékes ellenőrző szervezetek (Állami Számvevőszék, Európai Számvevőszék, Európai Bizottság, Kormányzati Ellenőrzési Hivatal, belső ellenőrzési szervezetek stb.) feladat- és hatáskörüknek megfelelően a beszerzési eljárásokat és az azok alapján megkötött szerződések teljesítését rendszeresen ellenőrizhetik, s részükre a jogszabály szerinti információ megadása üzleti titokra való hivatkozással nem tagadható meg.

1. **Átadás-átvétel**
   1. Vállalkozó megfelelő időben történő készre jelentése alapján Megrendelő köteles a műszaki átadás-átvételi eljárást legfeljebb 5 napon belüli időpontra kitűzni és biztosítani képviselői megjelenését. Vállalkozó hívja meg a teljesítésben közreműködő alvállalkozóit. Az átadás-átvételi átvételi eljárást a felek legkésőbb a kezdéstől számított 10. munkanapon belül befejezik.
   2. A műszaki átadás-átvételre és a birtokba adásra a teljesítéskor hatályos építőipari kivitelezési tevékenységről szóló jogszabály szerint kerül sor.
   3. A műszaki átadás-átvételi eljárás célja annak ellenőrzése, hogy a teljesítés, szerződésben és jogszabályban előírtak alapján, az ajánlati dokumentációban meghatározottak szerint maradéktalanul megvalósult-e, és a teljesítés megfelel-e az előírt műszaki és a szerződésben vállalt egyéb követelményeknek és jellemzőknek. A műszaki átadás-átvételi eljárásról három példányban jegyzőkönyvet kell készíteni. A jegyzőkönyv tartalmazza mindazokat a tényeket, amelyekre jogvita esetén jelentősek lehetnek, így különösen:

* az eljárás kezdetének és befejezésének időpontját,
* a műszaki átadás-átvételi eljárásban résztvevők nevét, megnevezését, részvételi minőségét,
* az építtető által érvényesíteni kívánt szavatossági igényeket,
* az építtető észrevételeit,
* a műszaki átadás-átvételi eljárás során felfedezett mennyiségi és minőségi hibákat, hiányokat, hiányosságok megnevezését (jelentősebb tételszám esetén - az átadás-átvételi jegyzőkönyv mellékletét képező - külön hiánypótlási jegyzőkönyv vagy hibajegyzék, hiányjegyzék is készíthető),
* a hibás munkarészekre eső költségvetési összegeket,
* a jogszabályban előírt nyilatkozatokat,
* az építtető döntését arról, hogy átveszi-e az építményt,
* az építtető döntését arról, hogy igényt tart-e a hibák kijavítására vagy árengedményt kér, és
* a résztvevők aláírását.
  1. Vállalkozónak a teljesítéskor hiba- és hiánymentes, üzembe helyezhető állapotnak megfelelő műszaki átadást kell biztosítani. Jelen szerződés szerint nem tagadható meg az átvétel olyan jelentéktelen hibák, hiányosságok miatt, amelyek más hibákkal, hiányokkal összefüggésben, illetve a kijavításukkal, pótlásukkal járó munkák folytán sem akadályozzák a rendeltetésszerű használatot. A jelentéktelen hibák kijavítására a vállalkozó a műszaki ellenőr által megállapított póthatáridőn (mely nem lehet később, mint a végszámla kiállításának dátuma) belül köteles. Ezekre a hibajavításokra a jótállás szabályai vonatkoznak.
  2. Vállalkozónak 1 pld átadási dokumentációt kell átadnia a teljesítésének és a megfelelőség igazolásához az alábbiak szerint, de az általa elvégzett munkákra korlátozva:
* felelős műszaki vezetői nyilatkozat,
* kivitelezői nyilatkozat arról, hogy a megvalósult állapot az előírt technológiával, anyagokkal és minőségben valósult meg,
* építési napló.

1. **Teljesítésigazolás és számlázás**
   1. Vállalkozó szerződésben foglalt határidők előtt is jogosult teljesíteni.
   2. Vállalkozó az átadás-átvételi eljárás sikeres lezárását követően végszámla benyújtására jogosult. A végszámla csak hiba- és hiánymentes műszaki átadást követően nyújtható be.
   3. Megrendelő a szerződés teljesítésének igazolása után köteles az ellenszolgáltatást teljesíteni a számla Megrendelő általi kézhezvételének napját követő 15 napon belül.
2. **Szerződéses mellékkötelezettségek**
   1. Vállalkozó a Polgári Törvénykönyv vonatkozó rendelkezései alapján 3 év teljes körű jótállást (garanciát) vállal.
   2. A szavatossági, jótállási (garanciális) időszak a Munkákra vonatkozó átadás-átvételi eljárás lezárásától veszi kezdetét. Ez vonatkozik azokra a berendezésekre, rendszerekre, stb. is, melyeknek az átadást megelőző ideiglenes üzembe helyezéséhez a Megrendelő hozzájárult.
   3. Késedelmes teljesítés esetén vállalkozó késedelmi kötbért köteles fizetni megrendelőnek, amely közvetlenül a végszámla bruttó összegéből kerül levonásra. A kötbér mértéke 10.000,- Ft/nap az első késedelmes naptól számítva.
   4. Késedelmi kötbért csak a Vállalkozó hibájából bekövetkező késedelem esetén érvényesíthető. Vállalkozónak kell bizonyítania a késedelemben való vétlenségét.
   5. Hibás teljesítés esetén a vállalkozó köteles a hibát díj és költségmentesen kijavítani, az ebből eredő késedelem esetén pedig hibás teljesítési kötbért fizetni, melynek mértéke a késedelmi kötbér mértékével azonos, azaz napi 10.000,- Ft.
   6. Amennyiben a teljesítés a vállalkozó felróható magatartása, a teljesítés megtagadása vagy lehetetlenülése miatt meghiúsul, vállalkozó meghiúsulási kötbért köteles fizetni megrendelő részére, melynek mértéke az Áfa nélkül számított ellenszolgáltatás 5 %- ának megfelelő összeg
   7. A szerződés teljesítésének elmaradásával kapcsolatos igények biztosítékaként összesen legfeljebb a szerződés szerinti, áfa nélkül számított ellenszolgáltatás 5 %-ának megfelelő összegű késedelmes, hibás teljesítésből adódó, vagy meghiúsulási kötbér számolható el.
   8. Megrendelő 15 napot meghaladó késedelem esetén jogosult a szerződésben rögzített feltételek szerint a szerződéstől elállni.
3. **Szerződéses dokumentumok**

Az alábbiakban felsorolt mellékletek a Szerződés elválaszthatatlan részét képezik:

* + a benyújtott végleges árajánlat

1. **Irányadó jog, jogviták elbírálása, a Szerződés hatálya**
   1. A jelen Szerződésben nem szabályozott kérdésekben a Polgári Törvénykönyv és a tárgyhoz kapcsolódó egyéb jogszabályok rendelkezései irányadók.
   2. A megkötött vállalkozási szerződés módosítása, kiegészítése írásban, a szerződő felek egyetértésével történhet
   3. Szerződő felek a szerződésből adódó vitás kérdéseiket elsősorban békés úton kívánják rendezni, amennyiben az egyeztetés eredménye nem vezet eredményre, úgy felek alávetik magukat a pertárgy értékétől függően a Keszthelyi Járásbíróság, illetve a Zalaegerszegi Törvényszék kizárólagos illetékességének.

A jelen dokumentumban foglaltakat a Felek elolvasták, megértették, és mint szerződési akaratukkal mindenben egyezőt az alulírott napon cégszerűen aláírták. Jelen szerződés 7 számozott oldalt tartalmaz, készült öt eredeti példányban.

Hévíz, 2018. …………………….

|  |  |  |
| --- | --- | --- |
| ……………………………  Vállalkozó |  | **…………………………..**  Teréz Anya Szociális Integrált Intézmény  Megbízó  Képv.: Varga András intézményvezető |

Pénzügyi ellenjegyzés:

……………………………….

GAMESZ

Hubayné Jónyer Szilvia

Gazdasági vezető

*3. sz. melléklet*

**NYILATKOZAT**

***„Teréz Anya Szociális Integrált Intézmény Hévíz, Honvéd utca 2. szám alatti telephely ingatlan klimatizálása”***

című, Hévíz Város Önkormányzat Képviselő-testületének a közbeszerzési értékhatár alatti beszerzésekről szóló beszerzési eljáráshoz.

Alulírott …………………………….……………….………………….……… (név), mint a ……………………………..…………..(ajánlattevő neve, címe) kötelezettségvállalásra jogosult képviselője kijelentem, hogy az Ajánlattételi felhívásban foglalt érvénytelenítési és kizáró okok nem állnak fenn, tekintettel arra, hogy

1. az ajánlati kiírás feltételeit elfogadom;
2. nincs ellenünk folyamatban csőd, vagy felszámolási eljárás, illetve nem állunk végelszámolás alatt
3. rendelkezem munkavégzéshez alkalmas felelősségbiztosítással, az erről szóló kötvényt, vagy igazolást a pályázathoz csatolom;
4. a megvalósításhoz alvállalkozót nem veszek igénybe;
5. mellékeljük az adatainkat tartalmazó, a működési forma szerinti ……………………………… tevékenységi engedély, vagy regisztrációs okirat másolatát;
6. mellékeljük az ajánlatot aláíró képviseletre jogosult személy(ek) aláírási címpéldányát, vagy banki aláírási kartonjának másolatát,
7. az ajánlatban közölt nevünk, székhelyünk, a szállítás tárgyának és a kért ellenszolgáltatás mértékének, a teljesítési határidőnek nyilvánosságra hozatalát engedélyezzük.

Jelen nyilatkozatot a Teréz Anya Szociális Integrált Intézmény részére *„Teréz Anya Szociális Integrált Intézmény Hévíz, Honvéd utca 2. szám alatti telephely ingatlan klimatizálása”* beszerzésére tárgyú beszerzési eljárás során az ajánlat részeként teszem.

Kelt:..........................................., 2018. .................................

……………………………………

cégszerű aláírás